Diari Oficial de la Generalitat Valenciana


Sumari del DOGV 4602, del 06-10-2003 (2003/10397)

RESOLUCIÓ de 2 d'octubre de 2003, de la Direcció General d'Administració Autonòmica, per la qual es determinen el calendari de celebració, règim, horari i lloc de realització del curs selectiu dirigit als aspirants que han superat la fase de concurs oposició d'accés al grup A, sector d'administració especial, Convocatòria 22/1999 (veterinaris, torn de lliure accés), i aspirants que han superat la fase de concurs oposició d'accés al grup B, sector d'administració especial, Convocatòria 23/1999 (enginyers tècnics agrícoles, torn de lliure accés) i Convocatòria 24/1999 (enginyers tècnics agrícoles, torn de promoció interna).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4602

Data del DOGV
:   06-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10763


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 d'octubre de 2003, de la Direcció General d'Administració Autonòmica, per la qual es determinen el calendari de celebració, règim, horari i lloc de realització del curs selectiu dirigit als aspirants que han superat la fase de concurs oposició d'accés al grup A, sector d'administració especial, Convocatòria 22/1999 (veterinaris, torn de lliure accés), i aspirants que han superat la fase de concurs oposició d'accés al grup B, sector d'administració especial, Convocatòria 23/1999 (enginyers tècnics agrícoles, torn de lliure accés) i Convocatòria 24/1999 (enginyers tècnics agrícoles, torn de promoció interna). [2003/M10646]
  
De conformitat amb el que disposa la base 13 de les ordes de 26 de juliol de 2001 (DOGV núm. 4.056, de 2 d'agost de 2001), de la Conselleria de Justícia i Administracions Públiques, per les quals es convoquen proves selectives d'accés al grup A, sector administració especial, convocatòries 22/1999 (veterinaris, torn de lliure accés), 23/1999 (enginyers tècnics agrícoles, torn de lliure accés) i 24/1999 (enginyers tècnics agrícoles, torn de promoció interna), totes estes corresponents a l'oferta d'ocupació pública de la Generalitat Valenciana de 1999.
  
En l'exercici de les competències que en matèria de formació m'atribuïx l'article 16 del Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques a la Direcció General d'Administració Autonòmica, resolc:
  
Primer. Convocatòria
  
Convocar els aspirants que han superat la fase de concurs oposició d'accés al grup A, sector d'administració especial (Convocatòria 22/1999), i grup B, sector d'administració especial (convocatòries 23/99 i 24/99), al curs selectiu previst en la base 13 de les ordes de 26 de juliol de 2001 esmentades, per a la seua realització en els termes recollits en la present resolució.
  
Segon. Calendari i horari
  
Determinar el calendari de celebració de l'esmentat curs selectiu en els termes següents:
  
El curs selectiu constarà d'una edició única a València, amb una duració de 20 hores lectives. Les dates, l'horari i el lloc d'impartició són els següents
  
Data: del 27 al 30 d'octubre de 2003.
  
Horari: de 09.00 a 14.00 hores.
  
Lloc d'impartició: Institut d'Estudis Fiscals. Avinguda d'Aragó, 30, 2a planta, 46560 València.
  
La relació d'aspirants convocats per a la realització del curs és la que figura en l'annex I de les resolucions de 22 de setembre de 2003 del conseller de Justícia i Administracions Públiques, per les quals es publiquen la relació d'aspirants que han superat la fase de concurs oposició d'accés al grup A, Convocatòria 22/1999, i relació d'aspirants que han superat la fase de concurs oposició d'accés al grup B, Convocatòria 23/1999, i Convocatòria 24/1999 (DOGV núm. 4597, de 29 de setembre de 2003).
  
Tercer. Règim dels cursos
  
Per a la superació del curs selectiu serà requisit indispensable la superació d'una prova avaluatòria que podrà contindre diversos exercicis i es qualificarà de zero a deu punts. I caldrà obtindre'n un mínim de cinc per a superar-la, de conformitat amb el que disposa la base 13.1 de les ordes de 26 de juliol de 2001, esmentades. La nota obtinguda en la prova avaluatòria per aquells aspirants que la superen, se sumarà a la puntuació obtinguda en el concurs oposició, als efectes de l'article 12 del Reglament de Selecció, Provisió de Llocs de Treball i Carrera Administrativa.
  
Quart. Recursos
  
La present resolució podrà ser impugnada per les persones interessades mitjançant la interposició de recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que disposen els articles 14.2 i 46 de la Llei 29/1998, Reguladora de la Jurisdicció Contenciosa Administrativa.
  
No obstant això, i de conformitat amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació d'esta resolució.
  
Tot això sense perjudici que puga exercitar-se qualsevol altre recurs o acció que estime procedent.